15. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.Η/122755 της 30 Μαρτ./8  Απρ.1964  (ΦΕΚ Β΄128) Περί οδηγήσεως ποιμνίων και άλλων ζώων δια οδών μεγάλης κυκλοφορίας. Έχοντες υπ’ όψιν: α)Το υπ’ αριθ.15/143/11.1.64 έγγραφον της Δ.Χ. Τροχαίας Προαστίων, περί εκδόσεως αποφάσεως απαγορεύσεως οδεύσεως ή στάσεως ποιμνίων ή άλλων ζώων επί τινων οδών μεγάλης κυκλοφορίας, κατ’ εφαρμογήν της παρ.3 του άρθρ.108 του Κώδικος Οδικής Κυκλοφορίας. β)Την γνώμην της Επιτροπής επί θεμάτων κυκλοφορίας και εφαρμογής του Κώδικος Οδικής Κυκλοφορίας, περί της ανάγκης της υπό όρους επεκτάσεως του μέτρου τούτου και επί ετέρων οδών μεγάλης κυκλοφορίας, προς εξασφάλισιν των εντεύθεν συνθηκών ασφαλούς κυκλοφορίας επί των οδών τούτων, και  γ)Τας διατάξεις της παρ.3 του άρθρ.108 του Ν.Δ.4233/1962 «περί κυρώσεως του Κώδικος Οδικής Κυκλοφορίας», αποφασίζομεν: Ι.Εξουσιοδοτούμεν τας Αστυνομικάς Δ/νσεις και Διοικήσεις Βασ.Χωρ/κής, την Διοίκησην Χωρ/κής Τροχαίας Κινήσεως Προαστίων και τας Δ/νσεις Αστυνομίας Πόλεων της Χώρας ίνα, εν τη αρμοδιότητί της εκάστη, εκδίδωσιν αποφάσεις δια την απαγόρευσιν της οδεύσεως ή στάσεως ποιμνίων ή άλλων ζώων: 1.Εις πάσαν οδόν μεγάλης κινήσεως εντός κατωκημένων περιοχών. (Αντί των σελ. 262,901-262,905(β) Σελ. 262,901(α) 255-057 Κώδικας Οδικής Κυκλοφορίας 21.Ε.ι.11-15 2.Εις τας κατωτέρω εθνικάς οδούς μεγάλης κυκλοφορίας: α)Πειραιώς-Αθηνών-Λαμίας-Βόλου-ΛαρίσηςΑιγινείου-Θεσσαλονίκης. β)Αθηνών-Κορίνθου-Πατρών. γ)Ηγουμενίτσης-Ιωαννίνων-Αγρινίου-ΑντιρρίουΡίου-Πατρών. δ)Αθηνών-Κηφισσίας. ε)Αθηνών-Μεσογείων-Σταυρός Αγίας Παρασκευής-Ραφίνας. ς)Αθηνών-Σουνίου (παραλιακή). ΙΙ.Αι ως άνω αρμόδιαι Αστυνομικαί Αρχαί δύνανται δια των εκδιδομένων αποφάσεων να επιτρέπωσι την εις τμήματα περιωρισμένου μήκους των ανωτέρω οδών κίνησιν ποιμνίων ή άλλων ζώων, μόνον εις ας περιπτώσεις ή διακίνησις αυτών δεν δύναται να πραγματοποιηθή άλλως, διαφυλαττομένων των διατάξεων των παρ.1 και 2 του άρθρ.108 του Κώδικος. Όπου υπό τας ανωτέρω προϋποθέσεις θα επιτρέπηται η εγκαρσία δια των οδών τούτων διέλευσις, ποιμνίων κλπ., δέον να εκτελήται και η κατάλληλος σήμανσις υπό των αρμοδίων αρχών. 